टर्किश आइसक्रीम खाने के लिए काफी मेहनत करते दिखे शहजादा
कार्तिक आर्यन ने शेयर किया मजेदार वीडियो, Shahzada was seen working hard to eat Turkish ice cream
बॉलीवुड एक्टर कार्तिक आर्यन की फिल्म शहजादा जल्द ही रिलीज होने वाली है। शहजादा की रिलीज से पहले एक्टर फिल्म के प्रमोशन में बिजी हैं, इसी बीच कार्तिक ने सोशल मीडिया पर एक मजेदार वीडियो शेयर किया है, जिसमें वह आम लोगों की तरह तुर्की की आइसक्रीम का लुत्फ उठाते हुए नजर आए। इस वीडियो को शेयर करते हुए कार्तिक ने कैप्शन में लिखा, इतनी छेड़खानियां की इसने की भूख ही मर गई। इस मजेदार वीडियो के बैकग्राउंड में कार्तिक की अपकमिंग फिल्म शहजादा का गाना छेड़खानियां भी बज रहा है।
फैंस ने किए मजेदार कमेंट्स 
कार्तिक के इस वीडियो को सोशल मीडिया पर फैंस खूब पसंद कर रहे हैं। एक यूजर ने कमेंट करते हुए लिखा, 'रुह बाबा एक मंत्र फेंक के मारिए। 'तो वहीं दूसरे ने लिखा, 'इससे बोलो डेंटिस्ट फ्रेड्डी से मस्ती नहीं, दांत उखाड़ के फेक देंगे'। ऐसे ही तमाम यूजर्स एक्टर के इस वीडियो पर अपना जमकर रिएक्शन दे रहे हैं।
जल्द रिलीज होगी शहजादा
कार्तिक आर्यन इन दिनों 'शहजादा' की रिलीज के लिए तैयार हैं, जिसमें उनके साथ कृति सेनन भी नजर आएंगी। पठान की सक्सेस के बाद फिल्म की रिलीज को एक हफ्ते के लिए आगे टाल दिया गया था। शहजादा का निर्देशन रोहित धवन कर रहे हैं और यह 17 फरवरी को रिलीज होगी। बता दें फिल्म 'शहजादा' अल्लू अर्जुन की तेलुगु फिल्म अला वैकुंठप्रेमुलु की रीमेक है। शहजादा के अलावा कार्तिक आशिकी 3, कैप्टन इंडिया और सत्यप्रेम की कथा में नजर आने वाले हैं।